Fa dithuto tsa semoya di dirisiwa sentle, di ka re solegela molemo mo mmeleng, mo maikutlong le semoyeng. Fela jaaka boalo jwa ozone kwa godimo ga lefatshe bo re sireletsa gore re se ka ra amiwa ke marang a a kotsi a letsatsi, melaometheo e e molemo ya boitsholo e thusa go re sireletsa ka go senola diphelelo tse di kotsi tsa go rata dikhumo. Moaposetoloi wa Mokeresete e bong Paulo o ne a kwala jaana: “Ba ba ikemiseditseng go huma ba wela mo thaelong le mo serung le mo dikeletsong tse dintsi tsa go tlhoka tlhaloganyo le tse di utlwisang botlhoko, tse di thabuetsang batho mo tshenyegong le mo tshenyong. Gonne lorato lwa madi ke modi wa mefuta yotlhe ya dilo tse di utlwisang botlhoko, mme ka go gagamalela lorato lono bangwe ba fapositswe mo tumelong e bile ba itlhabakakile ka ditlhabi tse dintsi.”—1 Timotheo 6:9, 10. 9 Gone ke boammaaruri gore kgololo e Jesu a neng a e naya batho ka nako ya fa a ne a dira bodiredi jwa gagwe mo lefatsheng e ne e le ya nakwana fela. Batho ba a neng a ba fodisa kgotsa a ba tsosa, ba ne ba swa moragonyana. Le fa go ntse jalo, dikgakgamatso tse Jesu a di dirileng fa a ne a le mo lefatsheng e ne e le maoko fela a kgololo e e nnelang ruri e a tla e nayang batho mo pusong ya gagwe e le Mesia.